Source: http://docplayer.fi/1809071-Vapaat-rannat-kartoitus-mikko-nikkanen-ymparisto-ja-kaavoitusvirasto-turun-kaupunki-2005.html
Timestamp: 2018-06-21 07:15:39+00:00
Document Index: 8776889

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Vapaat rannat kartoitus. Mikko Nikkanen Ympäristö- ja kaavoitusvirasto Turun kaupunki PDF
Vapaat rannat kartoitus. Mikko Nikkanen Ympäristö- ja kaavoitusvirasto Turun kaupunki 2005
Download "Vapaat rannat kartoitus. Mikko Nikkanen Ympäristö- ja kaavoitusvirasto Turun kaupunki 2005"
1 Vapaat rannat kartoitus Mikko Nikkanen Ympäristö- ja kaavoitusvirasto Turun kaupunki
2 SISÄLLYSLUETTELO SISÄLLYSLUETTELO Johdanto Työn tavoitteet ja tausta Yleistietoa manner- ja rannikkosaaristosta sekä Hirvensalosta, Satavasta ja Kakskerrasta5 1.3 Aiemmat tutkimukset ja selvitykset Työn suorittaminen ja menetelmät Rannat, rantarakentaminen ja vapaat rannat Yleistä Rantojen käyttö ja niitä uhkaavat tekijät Hirvensalon, Satavan ja Kakskerran luonto ja maankäyttö Tutkimusalue ja sen luonto Tutkimusalueen kaavoitus Tutkimuksen tulokset ja aluekuvaukset Tutkimuksen tulokset...9 Yleistä Rantojen sulkeutuneisuus ja rantaviiva aiemmat selvitykset ja nykyinen tilanne Hirvensalo...15 Alueen sijainti ja yleispiirteet Sulkeutuneisuusanalyysin tulokset ja aluekuvaukset Hirvensalossa Moikoinen Vaahemäki-Sorttamäki Kaistarniemi Kiviniemi Kaistarniemen Alitalo-Papinsaaren Papinsalmenranta Papinsaari/Papinsaarenpuisto Friskala Friskalanlahti Tammirinteen ja Saarensivun ranta Vastamaa Haarlanlahti Illoistenjärvi Siirtolapuutarhanranta Pohjoisrinne Oriniemi/Toijainen Särkilahti Maanpää/Kaasuvuori Pikisaari Valasveneenranta Pikisaarenpuisto Lauttaranta Satava...36 Alueen sijainti ja yleispiirteet Sulkeutuneisuusanalyysin tulokset ja aluekuvaukset Satavassa Ekvalla ja Ekvallan uimaranta Hennala Marjalehto Höyttisten kallioalueet Heinänokka Annalanlahti Kakskerta ja Kakskerranjärvi...46 Alueen sijainti ja yleispiirteet Sulkeutuneisuusanalyysin tulokset ja aluekuvaukset Kakskerrassa ja Kakskerranjärvellä Kakskerta Kakskerranjärvi Hylklahti Hymylä
3 5.4.4 Käärmesaari Brinkhall Brinkhallin uimaranta ja ympäristö Brinkhallin kartanon ranta Brinkhallin niitty ja ranta Käikullan ranta Yhteenveto...58 Lähteet
4 1. Johdanto 1.1 Työn tavoitteet ja tausta Työn tavoitteena oli kartoittaa Hirvensalossa, Satavassa ja Kakskerrassa olevat vapaat, rakentamattomat rannat. Pääasiassa tarkasteltiin Turun kaupungin ja julkiyhteisöjen (esimerkiksi seurakuntien) omistuksessa olevia ranta-alueita. Projektin yksittäisiä tavoitteita oli selvittää vapaiden rakentamattomien rantojen lukumäärä, niiden sijainti, saavutettavuus ja virkistyskäyttömahdollisuudet. Tarkoituksena oli myös tuottaa paikkatietoaineistoa ympäristönsuojelun, virkistyskäytön ja kaavoituksen suunnitteluun sekä raportoida saaduista tuloksista. Raportin merkittävyyttä korostaa se tosiasia, että Turun kaupungin mantereen puoleinen rantaviiva on jo lähes kokonaan rakennettua, ja rakentamattomat alueet on varattu virkistys- tai suojelualueeksi. Täten Turun suurten saarien vapaiden rantojen tilan selvitys on ollut erityisen ajankohtainen. Kartoitusta voidaan mahdollisesti myöhemmin laajentaa koskemaan myös joitakin alueita mantereen puolelta (esimerkiksi Koivuluotoa Pansiossa) tai muita pienempiä saaria Turun edustalla. Vuonna 2000 voimaantullut maankäyttö- ja rakennuslaki säätelee rantarakentamista ja kaavoitusta, ja on huomattavassa roolissa ranta-alueita tarkasteltaessa. Lain mukaan rannoilla tulee olla asemakaava tai rakentamisen ohjaamiseen tarkoitettu yleiskaava. Jos kaavaa ei ole, tai halutaan rakentaa kaavan vastaisesti, tarvitaan poikkeamispäätös. Ranta-alueita kaavoitettaessa on erityisesti huomioitava muun muassa vesistön, maaston ja luonnon ominaispiirteet, luonnonsuojelu, maisema-arvot, virkistystarpeet, vesiensuojelu ja se, että ranta-alueille jää riittävästi yhtenäistä rakentamatonta aluetta (Rannalle rakentaminen, maankäyttö ja rakennuslaki 2000). Myös kunnan tai kaupungin rakennusjärjestys sisältää usein rantarakentamista koskevia säädöksiä. Siinä muun muassa kielletään rakentaminen alle hehtaarin kokoisille saarille sekä rajoitetaan rantoihin rajoittuvien rakennusten kerrosalaa. Rannalle rakennettaessa Turun kaupungin rakennusjärjestyksessä kehotetaan kiinnittämään erityistä huomiota rakennusten korkeusasemaan, muotoon, ulkomateriaaleihin ja väritykseen (Turun kaupungin rakennusjärjestys 2002). Maankäyttö- ja rakennuslain lisäksi myös muut lait vaikuttavat rantojen maankäytön suunnitteluun. Luonnonsuojelulaissa on määritelty suojeltavia luontotyyppejä, joista monet esiintyvät tai saattavat esiintyä rannoilla. Myös metsälaissa on lueteltu erityisen arvokkaita luontokohteita, joista monet voivat sijaita myös rannoilla. Vesilaissa puolestaan on määritelty suojeltavia vesiluontotyyppejä, jotka liittyvät usein kiinteästi rantojen tilaan. Rantojen käyttöön pyrkivät vaikuttamaan myös valtakunnalliset alueidenkäyttötavoitteet, jotka perustuvat ympäristöministeriön 1995 asettaman työryhmän ehdotuksiin. Saaristoluonto on niissä erityisen mielenkiinnon kohteena. Tavoitteisiin kuuluvat luonnon- ja kulttuurimaisemien suojelu, rantojen moninaiskäyttö, ja vesiympäristöjen tilan erityissuojelu. Rantaviivan sulkeutuminen ei tavoitteiden mukaan ole toivottavaa. Lisäksi pyritään turvaamaan merellisten lähivirkistysalueiden käyttömahdollisuus myös kaupunkien asukkaille (Andersson 1998). Alueellisesti rantojen suunnitteluun pyrkii vaikuttamaan Lounais-Suomen ympäristöohjelma 2005, joka asettaa mm. seuraavanlaiset tavoitteet ja toimenpiteet rantojen maankäytön suunnittelulle: Ohjataan rakentamista ja vapaa-ajan asutusta siten, ettei maaseutu- ja rantamaisema rikkoudu eivätkä arvokkaat luontoalueet turmellu. Ohjelmassa todetaan ranta-alueiden käytöstä myös seuraavaa: Taajamissa, maaseudulla ja saaristossa varataan virkistyskäyttöä varten riittävästi alueita sekä rakentamiselta vapaata rantaa. Vapaiden rantojen kartoitus on ajankohtainen myös siksi, että rantarakentaminen, vapaiden rantojen säilyttäminen ja virkistyskäytön mahdollistaminen ovat nousseet viime aikoina yleisen keskustelun aiheiksi ja kirvoittaneet monenlaisia mielipiteitä. Raportin kartat on laadittu MapInfo ohjelmalla ja aineistosta on luotu paikkatietokanta ominaisuustietoineen, josta käy ilmi muun muassa vapaan rannan pituus, alueen kuvaus, kaavoitustilanne, saavutettavuus sekä alueen kehittämisehdotukset. 4
5 Projektin toteutuksesta vastasi Turun kaupungin ympäristönsuojelutoimisto. Työtä ohjasi alun perin v.s. ympäristönsuojelusuunnittelija Outi Lehtinen ja käytännön toteutuksesta vastasi Virve Haapala. Työn analyysi- ja kenttätyövaihe tehtiin uudelleen heinä-elokuussa 2005 ja työn suoritti Mikko Nikkanen. Työtä valvoivat yleiskaavainsinööri Olavi Ahola yleiskaavatoimistosta sekä ympäristönsuojelusuunnittelija Olli-Pekka Mäki ympäristönsuojelutoimistosta. 1.2 Yleistietoa manner- ja rannikkosaaristosta sekä Hirvensalosta, Satavasta ja Kakskerrasta Turun saaristo on osa manner- ja rannikkosaaristoa, jolle tyypillistä on maa-alan selvästi vesialaa suurempi osuus. Maankohoaminen on yhdistänyt saaria suuremmiksi ja samalla tehnyt saaristomaiseman monimuotoiseksi kokonaisuudeksi. Aivan rannikon tuntumassa voidaan puhua mannervyöhykkeestä, johon lukeutuvat mantereeseen usein kiinteässä tieyhteydessä olevat suuret saaret sekä mantereen ranta. Vettä on pinta-alasta vain pieni osa ja tällä alueella saarten keskiosat muistuttavat sisämaata. (Andersson 1998) Rannikkosaaristo ei myöskään aluerakenteen osana juurikaan eroa manneralueesta, tosin luonnonympäristön rajoittamat liikenneyhteydet ja merellisen ympäristön maankäytölle kaavoituksessa asettamat rajoitukset ovat luoneet alueelle poikkeavan yhdyskuntaverkoston. Vuosikymmeniä kestänyt rantojen rakentaminen on johtanut rannikkosaaristossa siihen tilanteeseen, että nykyisin rakentamattomat rannat ovat miltei poikkeuksellisia. (Andersson 1998) Andersson on Lounais-Suomen saariston luokituksessaan lukenut Turun saaret urbaaniin sektoriin kuuluviksi, koska niissä kaupunkimaiset toiminnot hallitsevat maankäyttöä ja sitovat rannikon saariston yhdyskunta- ja aluerakenteen Turun kaupunkiseudun osaksi. Osittain tämän urbaanin yhteyden takia saarilla on runsaasti huvila-asutusta, joka on syntynyt luvun puolivälin jälkeen. Varsinkin luvulta lähtien vapaa-ajan asuntojen rakentaminen on ollut hyvin vilkasta, johtuen Turun kaupunkiseudun kasvavan väestön aiheuttamasta kysynnästä. Alueen maisemaa ja arkkitehtuuria ovat muokanneet vahvasti myös mereen liittyvät elinkeinot sekä maatalous. Saarien asutus ja tuotantotoiminta on keskittynyt ranta-alueille. (Vesanto 2002) Hirvensalon, Satavan ja Kakskerran saaret sijaitsevat Turun mannerosien eteläpuolella. Etäisyys Turun keskustaan on pisimmillään yli 20 kilometriä (Vesanto 2002). Saaret kuuluvat Hirvensalo - Kakskerran suuralueeseen, jonka asukasmäärä oli vuoden 2004 lopussa 7944 henkeä. Hirvensalossa asuu selkeästi eniten ihmisiä, sillä sen asukasluku oli vastaavana ajankohtana 6547 henkeä, kun Satavan asukasmäärä oli 764 ja Kakskerran 633 (Turun kaupungin tilastollinen vuosikirja 2004). Näiden asukkaiden lisäksi saarilla asuu myös runsaasti kesäasukkaita, jotka voivat kuitenkin viettää jopa puolet vuodesta loma-asunnollaan. Tulevaisuudessa suuralueen väkiluku tulee nousemaan selkeästi, sillä Turun kaupungin kasvupaineet kohdistuvat vahvasti ympäristöltään houkuttelevan Hirvensalo Kakskerran suunnalle. Kaavoitustilanne on saarilla tällä hetkellä se, että Hirvensalon rakentamista ohjailee Hirvensalon osayleiskaava 2020, joka on tullut voimaan kesäkuussa Satava Kakskerran uusi osayleiskaava on sen sijaan vielä työn alla ja alueella on tällä hetkellä voimassa oikeusvaikutukseton osayleiskaava vuodelta (Turun kaupungin ympäristö- ja kaavoitusvirasto 2005) 1.3 Aiemmat tutkimukset ja selvitykset Koko Suomen rantaviivan sulkeutuneisuudesta on tehty tutkimus vuonna 1995 (Granö, Laurila & Roto). Satavan ja Kakskerran osalta rantojen sulkeutuneisuutta on sivuttu maisemaselvityksessä ja - suunnitelmassa, vuosina 1999 ja Hirvensalossa rantojen sulkeutuneisuutta ei ole seurattu vuonna 1978 tehdyn kaikkien kolmen saaren maisemaekologisen suunnitelman jälkeen. Näissä selvityksissä ei ole myöskään tarkemmin tutkittu onko kaupunkilaisilla esteetön pääsy näille rannoille tai millaista virkistyskäyttöarvoa niillä on. Luontoselvityksiä saarilla on tehty kaavoitukseen ja luonnonsuojelulaissa määriteltyjen luontotyyppien kartoitukseen liittyen. 5
6 2. Työn suorittaminen ja menetelmät Työ aloitettiin selvittämällä onko vastaavaa vapaisiin ranta-alueisiin keskittyvää tutkimusta suoritettu aiemmin missään muualla ja minkälaisia tutkimusmenetelmiä näissä töissä on käytetty. Tämän ensimmäisen työvaiheen yhteydessä tutustuttiin myös alueita käsitteleviin olemassa oleviin aineistoihin muun muassa luonto- ja maisemaselvityksiin ja kaavoitustilanteeseen. Näiden pohjatietojen perusteella päätettiin työssä käytettävät alueiden rajaamisen ja määrittelyn kriteerit sekä kartoitettavat muuttujat. Rannoista päätettiin selvittää seuraavia asioita: rantaviivan pituus, rakennettujen ja vapaiden rantojen osuudet rantaviivasta, rantojen sulkeutuneisuus, vapaiden rantojen soveltuvuus virkistyskäyttöön, vapaiden rantojen kasvillisuus päätyypeittäin sekä rantojen arvokkaat luontokohteet. Suomessa on ainakin Porvoon ja Kokkolan kaupungeissa tehty kaavoitustyön yhteydessä konsulttityönä vapaiden rantojen kartoitusta. Kokkolassa tavoite on kirjattuna liikuntapoliittiseen ohjelmaan vuosille Porvoossa kartoitus on puolestaan osa kaupungin ympäristöohjelmaa. Porvoossa kaikki kaupungin omistamat rannat on pyritty säilyttämään. Säilyttäminen itsessään ja virkistysarvot ovat olleet ensisijaisina, luontoarvoja ei ole suoranaisesti haettu, mutta niitäkin on toki löytynyt ja ne kulkevat osin päällekkäin virkistysarvojen kanssa. (http://www.kokkola.fi/liikunta/dokumentit/lpohjelma.pdf Lankinen, Hagström) Mitään suoria kriteereitä tai menetelmiä vapaiden rantojen kartoittamiseksi ei näistä lähteistä kuitenkaan saatu, vaan kartoitettavat asiat kerättiin eri lähteistä ja projektin tarpeiden pohjalta. Toinen vaihe vapaiden rantojen kartoituksessa oli karttatyöskentely paikkatietojärjestelmien avulla. Käytettyjä aineistoja tarkastelussa olivat peruskartat, kantakartat, ilmakuvat, julkisen liikenteen reitit, kartoitetut luontotyypit ja kartat suojelualueista. Itse sulkeutuneisuusanalyysi suoritettiin MapInfo ohjelman RingBuffer toiminnolla, jossa rakennusluvalla rakennettujen rakennusten ympärille luotiin haluttu säteeltään 70 metrin pituinen vyöhyke. Vyöhykkeen säteeksi valittiin 70 metriä, koska tätä etäisyyttä pidetään jokamiehenoikeuksien tarkoittamana välimatkana pihapiiristä. Näiden vyöhykkeiden väliin jääneet rantaviivan osat leikattiin seudullisesta rantaviivasta ja luokiteltiin tämän jälkeen omaksi tietokannakseen vapaaksi rannaksi. Tässä tutkimuksessa keskityttiin pääasiassa yli sadan metrin pituisiin rantajaksoihin, jotka olivat kaupungin tai yhteisöjen omistuksessa. Nämä alueet poimittiin aineistosta MapInfon SQL-kyselytoiminnon avulla. Tutkimuksessa huomioitiin kuitenkin myös sellaiset alle sata metriä pitkät vapaan rannan jaksot, joilla on huomattavaa luonto- tai virkistyskäyttöarvoa. Kun pohjatyöt karttojen ja tietokoneen avulla oli tehty, aloitettiin maastokäynnit, jotka toteutettiin heinäja elokuun aikana. Alueiden kasvillisuutta ei pyritty inventoimaan kaiken kattavasti, vaan ainoastaan pääpiirteissään. Metsäisten alueiden kohdalla sovellettiin kuitenkin perinteisempää metsätyypittelyä (Huttunen 1995). Kartoituksella ei pyritty saamaan kattavaa lajilistaa alueilta, vaan ainoastaan selvittämään minkä tyyppistä kasvillisuutta alueilla on. Erikseen mainitut lajit edustavat alueiden valtalajeja. Jos samalla alueella oli lähekkäin useita vapaan rannan jaksoja ja mahdollisesti niitä yhdistäviä kevyen liikenteen väyliä, on ne aluekuvauksissa käsitelty suurempina kokonaisuuksina. Osa kaupungin omistamista alueista on vuokrattu eteenpäin. Jos kysymyksessä on esimerkiksi huvilatontin vuokraus, ei alueelle ole tehty maastokäyntiä, koska tilannetta voidaan verrata yksityisomistuksessa olevaan huvilaasumiseen. 3. Rannat, rantarakentaminen ja vapaat rannat 3.1 Yleistä Suomen rannikolle on tyypillistä rantaviivan rikkonaisuus ja maankohoaminen, joka Varsinais- Suomessa tapahtuu 4 5 mm:n vuosivauhdilla. Suomessa rantaviiva määritellään peruskartalle keskiveden korkeuden mukaan. Rantaviiva on elävä ja alati liikkeessä oleva kokonaisuus, joten sen kuvaamiseen on käytettävä eri vedenkorkeuksista saatua tilastollista keskiarvoa. Varsinkin pehmeikkörannoilla rantaviivan sijainnin määrittäminen voi olla hankalaa; vesialueen ja ruovikon rajapinnan määrittäminen saattaa osoittautua hankalaksi (Granö ym. 1995). Yleistäen voidaan kuitenkin sanoa, että maankohoamisesta johtuen vallitsevana trendinä alueella on maa-alan kasvu. Tämä seikka näkyy selkeimmin matalissa meren lahdissa, kuten Friskalanlahdella ja Särkilahdella. 6
7 Parhaimpia esimerkkejä pitkälle edenneestä kuroutumisesta ovat Kakskerranjärvi ja Illoistenjärvi, jotka ovat jo täysin erkaantuneet merialueesta. Maankäyttö- ja rakennuslaissa määritellään rantavyöhyke ja ranta-alue, joilla rantojen suunnittelua koskevia säännöksiä sovelletaan. Rantavyöhyke on sellainen rannan osa, jolle sijoittuvalla rakentamisella on välittömiä vaikutuksia vesistöön sekä rantaluontoon ja maisemaan. Rantavyöhykkeen leveys on yleensä n. 100 metriä, mutta sen leveys vaihtelee alueen kasvillisuuden, maiseman, maaston ja muiden luonnonolosuhteiden mukaan. Ranta-alueella puolestaan tarkoitetaan rantavyöhykettä leveämpää, yleensä noin 200 metrin levyistä rannan osaa, jolla oleva tai alueeseen tukeutuva lomaasutus vaatii järjestämistä. 3.2 Rantojen käyttö ja niitä uhkaavat tekijät Merkittävin rantojen käyttömuoto nykypäivänä on rantarakentaminen. Se on ollut vilkasta jo vuosikymmeniä ja vaikka rakennustahti on viime vuosina hieman hiipunut, niin silti Suomessa valmistuu vuosittain noin 5000 lomarakennusta (Rantojen maankäytön suunnittelu, 2005). Tilannetta pahentaa se, että Suomen rantarakentamisen säännöstely on aina ollut paljon vähäisempää kuin muissa Pohjois- Euroopan maissa. Rantojen rakentamisen myötä on uhkana rantojen sulkeutuminen. Sulkeutuneisuus on rantojen ottamista rakennuskäyttöön siten, että yksityisalueet rakennuksineen estävät jokamiehenoikeuteen perustuvaa rantojen käyttöä. Sulkeutuneet rannat hankaloittavat sekä maalla liikkujien pääsyä veden ääreen että veneilijöiden rantautumista. (Granö ym. 1995, Vesanto 2002) Rantojen sulkeutuneisuutta kuvataan prosenttiluvulla. Manner-Suomen rannikolla sulkeutuneisuusaste oli vuonna ,3%. Loma-asutus on keskittynyt kaupunkien ja rannikon läheisyyteen, jolloin sulkeutuneisuusaste näillä seuduilla nousee. Esimerkiksi Turun rantojen sulkeutuneisuusaste oli 73,2% vuonna Pelkästään vapaiden rantojen prosentuaalinen osuus ei kuitenkaan kerro kuinka hyvät virkistysmahdollisuudet alueella vallitsevat. Käyttömahdollisuuksia vähentävät paitsi olemassa olevat rakennukset myös monet luonnontekijät, kuten kalliorantojen jyrkkyys ja pehmeikkörantojen rakentamiskelvottomuus sekä ranta-alueen ruovikkoisuus. Ekologisesti tällaiset alueet voivat kuitenkin olla merkittäviä. Yli 50%:n sulkeutuneisuus merkitsee jo sitä, että rantarakentaminen vallitsee rannikkoalueen maisemaa, koska tällöin yli puolet rannoista on rakennusten lähivaikutuspiirissä. Selvityksen mukaan alue on rantarakentamisen hajanaisuuden vuoksi pirstoutunut, jos siellä on runsaasti alle 500 m pituisia vapaita rantajaksoja. Jos taas alueella on runsaasti yli 1000 metrin pituisia vapaita rantajaksoja, on monipuolinen virkistyskäyttö ranta-alueilla mahdollista. (Granö ym. 1995) Rantojen virkistyskäytössä on huomioitava esimerkiksi uinti, patikointi, kävely, melonta, soutu, veneily ja kalastus. Näiden harrastajat suosivat osin samoja, osin erilaisia rantoja ja kaikilla on omat tarpeensa ja toiveensa rantojen ominaisuuksista ja niille mahdollisesti sijoitettavista virkistyskäytön rakenteista. Virkistyskäytöstä voi aiheutua myös ongelmia, esimerkiksi kasvillisuuden kulumista, liikenteen lisääntymistä ja pysäköintipaikkojen tarvetta, haittoja paikallisille asukkaille, linnustolle jne. (Vesanto 2002) Eräänä rantoja koskevana uhkana pidetään myös saariston ekosysteemien hidasta ja "näkymätöntä" köyhtymistä, esimerkiksi laidunalueiden ja rantaniittyjen umpeenkasvua (Biodiversiteettityöryhmän mietintö 1995). Myös rakentaminen, vesiensäännöstely, rantaviivaan ulotetut avohakkuut, ruoppaus- ja pengerryshankkeet ja lisääntyvä veneliikenne uhkaavat rantaluontoa. (Andersson 1998) Rantojen käytön ihanteena on rantojen kestävä käyttö. Tällä tarkoitetaan sitä, että rantoja käytetään säästeliäästi monimuotoisuuden ja biologisen tuottokyvyn säilyttämiseksi ja että tuleville sukupolville jää mahdollisuudet tyydyttää sellaiset tarpeensa, jotka edellyttävät luonnontilaisia rantoja. Nykykehityksellä tämä vaikuttaa kuitenkin melko vaikeasti saavutettavalta tavoitteelta. 7
8 4. Hirvensalon, Satavan ja Kakskerran luonto ja maankäyttö 4.1 Tutkimusalue ja sen luonto Tutkimusalueen, kuten koko Suomen, luonnon kehitykseen on merkittävästi vaikuttanut jääkausi ja sen jälkeinen edelleen jatkuva maankohoaminen. Nämä tekijät näkyvät vieläkin muun muassa saarten maisemassa, maaperän muodoissa sekä asutuksen ja eri toimintojen sijoittumisessa. Saarten kallioperä on suurelta osin mikrokliinigraniittia, mutta ainakin Satavan ja Kakskerran kallioperässä on juonteina granodioriittia ja amfiboliittia. Ne ovat emäksisiä kivilajeja, jotka vaikuttavat osaltaan siihen, että saarilla on monin paikoin jaloja lehtipuita ja kalkkia suosivia ketokasveja. (Lappalainen 1995, Vesanto 2002) Ilmastollisesti saarten sijainti on edullinen ja kasvukauden pituus ja lämpösumma ovat maan suurimmat. Meri tasaa vuosittaisia lämpötilan vaihteluita, mutta lisää myös tuulisuutta. Itä-länsi-suuntaiset kallioharjanteet ja peltolaaksot voimistavat vallitsevia tuulia. Meri ja merenrantavyöhykkeet muodostavat saarille oman ekologisen järjestelmänsä (Vesanto 2002). Kasvimaantieteellisessä jaottelussa saaret ovat osa hemiboreaalista vyöhykettä, jota usein kutsutaan myös tammivyöhykkeeksi. Tämä alue on keskieurooppalaisten lehtimetsien ja boreaalisten havumetsien vaihettumisvyöhykettä. Tästä huolimatta maisemaa saarilla leimaa kuitenkin havumetsä. Yleisin puu on mänty ja suuri osa metsistä mustikkatyyppiä. Puolukkatyypin metsiä ja lehtomaisia kankaita on jonkun verran. Selänteiden lakialueet ovat kalliomännikköä tai avokalliota. Ne ovat metsälaissa mainittuja erityisen tärkeitä elinympäristöjä ja niillä on myös maisemallisia arvoja. ( Lappalainen 1995) Maisemallisesti tarkasteltuna kartoitettava alue kuuluu Lounaismaan maisemamaakuntaan ja sen alatyyppiin Lounaisrannikon ja Saaristomeren seutuun. Tälle alueelle tyypillisen maiseman perusrungon muodostavat kallioselänteet, savikkolaaksot, lahdesta kuroutuneet järvialtaat ja saaria ympäröivät vedet. Ihmistoiminta keskittyy rantojen tuntumaan. Hirvensalosta koko Maanpää ja Pikisaaren ranta ovat osa valtakunnallisesti arvokasta Ruissalo Hirvensalon maisema-aluetta. Saarten ranta-alueet ovat muiltakin osiltaan tärkeä osa maisemarakennetta. (Suunnittelukeskus 1978; Hirvensalon, Satavan ja Kakskerran ekologinen maisemaselvitys, Maisema-aluetyöryhmän mietintö II; Ympäristöministeriö 1992). 4.2 Tutkimusalueen kaavoitus Suomen kaavajärjestelmän mukaisesti maakuntakaava ohjaa maankäyttöä yleispiirteisesti ja valtakunnallisten alueidenkäyttötavoitteiden mukaisesti. Se pyrkii sovittamaan yhteen sekä rakennetun- että luonnonympäristön ja muinaismuistojen suojelun, että uuden rakentamisen tarpeet. Maakuntakaavan teemoja ovat muun muassa muinaismuistoalueet, rakennettu ympäristö ja sen suojeleminen, maisemansuojelu ja luonnonsuojelu. Turun kaupunkiseudun maakuntakaavaehdotus hyväksyttiin maakuntavaltuustossa marraskuussa 2002, ja ympäristöministeriö vahvisti sen (Turun kaupunkiseudun maakuntakaava-ehdotus ) Yleiskaava ja osayleiskaava ovat yleispiirteisiä maankäytön ja yhdyskuntarakenteen suunnitelmia, joilla ohjataan kunnallista asemakaavoitusta. Asemakaava puolestaan ohjaa yksityiskohtaista maankäyttöä ja rakentamista. Turussa yleiskaavoitusta valmistellaan neljän vuoden välein, jolloin jokainen valtuusto voi päättää kaupungin kehityslinjoista. Vuoden 2001 kesäkuussa valtuusto hyväksyi yleiskaavan Samalla päätettiin alkaa valmistella joukkoa osayleiskaavoja, näiden joukossa Satava-Kakskerran osayleiskaava. Kaavasta on tarkoitus tehdä oikeusvaikutteinen, jolloin kaupunki voi itse myöntää rakennusluvat myös ranta-alueilla. Seuraavaksi saarten osayleiskaavatyössä ollaan käynnistämässä tavoitteiden asettelu ja ensimmäisen maankäyttöluonnoksen valmistelu. Pyrkimyksenä on mahdollistaa asuntojen rakentaminen vähäisessä määrin olevien kyläkuntien yhteyteen. (Turun kaupungin kaavoituskatsaus 2003) Satava-Kakskerrassa on ennestään voimassa oleva oikeusvaikutukseton osayleiskaava, joka on hyväksytty Se sisältää lisäksi Järvistensaaren, Kulhon, Vepsän ja muutamia muita pienempiä saaria. Yleiskaava 2020 ei koske kyseisiä alueita muutoin kuin suojelusuositusten osalta. Vuonna
9 laadittu osayleiskaava olikin ensimmäinen Turun kaupungin toimesta saarille laadittu maankäyttösuunnitelma. Sen ohjausvaikutus on kuitenkin ollut vähäinen ja ranta- ja hajarakentaminen on edennyt poikkeus- ja rakennusluvin. Uusi suunnittelu alueella onkin siten tarpeen. (Vesanto 2002) Hirvensalossa on kaupunginvaltuuston elokuussa 1999 hyväksymä ja ympäristöministeriön tammikuussa 2001 vahvistama osayleiskaava. Vapaiden rantajaksojen kaavoitusta kunkin alueen osalta on kuvattu tarkemmin aluekuvauksissa. Ranta-alueita kaavoitettaessa tulisi ottaa huomioon erityisesti ympäristönäkökulmat. Anderssonin mukaan käyttö tulisi perustaa rantojen moninaiskäyttöön, jossa luonnonarvot ja niiden hyödyntäminen muodostavat alueidenkäytölle erilaisia lähtökohtia. Itämeren suojelusopimuksen ja EU:n säädösten kautta rantojenkäyttö on noussut kansainväliseksi kiinnostuksen kohteeksi ja edellyttää siten valtion hallintavallan lisäämistä. Lisäksi rantojen moninaiskäyttöön liittyvä yleinen etu tulisi ymmärtää valtakunnallisena intressinä, samoin kuin rannikko seutujen lähirannat rannikkosaariston alueella (Andersson 1998). Vastauksena näihin haasteisiin vuonna 2000 astui voimaan maankäyttö- ja rakennuslaki säätelemään rantarakentamista ja kaavoitusta. 5. Tutkimuksen tulokset ja aluekuvaukset 5.1 Tutkimuksen tulokset Yleistä Vapaiden rantojen määrittäminen oli pääpiirteissään yksinkertaista, mutta MapInfolla suoritettujen vyöhykeanalyysien tulokset vaativat kuitenkin analyysissä muodostuneiden alueiden yksityiskohtaista tarkastamista. Ongelmia analyysituloksissa aiheuttivat lähinnä satamarakenteet, jotka eivät alkuperäisissä tuloksissa synnyttäneet rannan sulkeutuneisuutta. Esimerkiksi Satavan luoteisosassa sijaitseva Satavan venesatama näyttäytyi tuloksissa vapaana ranta-alueena, vaikka todellisuudessa alue on täysin satamarakenteiden peittämä. Tällaiset ranta-alueet muutettiin uusintatarkastelussa sulkeutuneiksi ranta-alueiksi. Pienemmät laiturirakennelmat eivät aiheuta samalla tavalla rannan sulkeutuneisuutta ja siksi niiden lähialueita ei ole laskettu rakennetuiksi rannoiksi. Toinen ongelmallinen ranta-alueiden ryhmä olivat laajat ruovikkoalueet, jotka näyttäytyivät analyysituloksissa vapaina ranta-alueina. Ruovikkoalueet ja pehmeikkörannat ovat ongelmallisia, koska niistä on vaikea todeta mikä osa alueesta on vesialuetta ja mikä taasen kuivaa ja käyttökelpoista maata. Täten ruovikkoalueet vääristävät osaltaan saatuja mittaustuloksia, koska niiden todellista pituutta on vaikea määrittää Rantojen sulkeutuneisuus ja rantaviiva aiemmat selvitykset ja nykyinen tilanne Vuonna 1978 tehdyssä maisemaselvityksessä mainitaan Hirvensalon, Satavan ja Kakskerran rantaviivan yhteispituudeksi noin 70 kilometriä, kun mukaan lasketaan 12 kilometriä saarien sisäjärvien rantaviivaa (eli Illoistenjärven ja Kakskerranjärven). Turun kaupungin ympäristön tila 1992 raportti ilmoittaa Turun kolmen suurimman saaren rantaviivan pituudeksi sen sijaan noin 105 km. Granön (1995) mukaan rantaviivan kokonaispituus oli 1990-luvun puolivälissä Turussa noin 210 kilometriä, josta vapaata rantaa oli 65,1 kilometriä. Tästä rannasta 17,6 kilometriä sijaitsi yli hehtaarin suuruisilla saarilla ja laskelmista oli jätetty pois alle hehtaarin suuruiset saaret, koska rakennusjärjestys kieltää usein niille rakentamisen. Vuonna 1995 sulkeutuneen rannan osuus oli Turun kaupungin alueella 73 %. Vapaana olevat 27 % rantaa jakautuivat siten, että yli 500 metrin rantajaksoissa oli 53 % (31,2 km) ja yli 1000 metrin jaksoissa 22 % (13,1 km). Täten jäljelle jäävät 25 % vapaista rannoista oli alle 500 metrin pituisia. Tässä tutkimuksessa käytettiin hyväksi kevyesti yleistettyä seudullista rantaviivaa, jota käyttämällä rantaviivan yhteispituudeksi kolmen saaren alueelta saadaan 98,7 kilometriä. Verrattaessa tätä rantaviivan pituutta aiempiin selvityksiin on kuitenkin otettava huomioon, että rantaviivan määritystavat ja erilaiset sulkeutuneisuuden määritystavat vaikuttavat voimakkaasti analyysituloksiin. Esimerkiksi Suo 9
10 men merenrannikon sulkeutuneisuustutkimuksessa (Granö ym. 1995) rannan läheisyydessä sijaitseville rakennuksille luotiin säteeltään sadan metrin pituiset sulkeutuneisuutta ilmaisevat vyöhykkeet, kun taas tässä tutkimuksessa käytettiin säteeltään 70 metrin pituista vyöhykettä rakennuksista. Kaupungin tai yhteisön omistamien yli sadan metrin mittaisten vapaiden ranta-alueiden kokonaispituuden jakautuminen tutkimusalueella Metriä Hirvensalo Satava Kakskerta Kakskerranjärvi Kuva 1. Kaupungin tai yhteisön omistamien yli sadan metrin mittaisten vapaiden ranta-alueiden kokonaispituuden jakautuminen tutkimusalueella. Tarkasteltaessa Hirvensaloa, Satavaa, Kakskertaa ja Kakskerranjärveä kokonaisuutena voidaan niiden rannoilta erottaa yli sadan metrin mittaisia rantajaksoja yhteensä metriä, jotka ovat yhteisön tai kaupungin ainakin osittain omistamia. Tällöin tutkimusalueen rantojen sulkeutuneisuusasteeksi saadaan noin 87 %, joka tarkoittaa sitä, että ainoastaan 13 % ranta-alueista on vapaana. Tällaisia yli sadan metrin pituisia, kaupungin ainakin osittain omistamia tai yhteisöjen omistamia, vapaita ranta-alueita tutkittaessa Hirvensalo on selkeästi vahvimmin edustettuna, sillä saarilla on yhteensä 34 tällaista rantajaksoa ja näistä peräti 18 sijaitsee Hirvensalossa. Seuraavaksi eniten yli sadan metrin pituisia rantajaksoja on Satavassa, jossa niitä on yhdeksän kappaletta. Kakskerrassa alueita on kolme ja Kakskerranjärven rannalla neljä kappaletta. Tutkimusalueen rantajaksot olivat suurimmaksi osaksi lyhyitä, kuten kuvasta 2. käy ilmi. Peräti 79 % tutkimusalueen vapaista rannoista oli alle 500 metrin mittaisia ja tämä tosiasia vaikeuttaa rantojenkäytön suunnittelua. Granön mukaan alle 500 metrin pituiset vapaat rantajaksot eivät useinkaan muodosta yhtenäisiä, vapaita rannikkomaisemia eivätkä niiden virkistyskäyttömahdollisuudet ole yhtä monipuoliset kuin pidempien rantajaksojen. Lisäksi Suomen merenrannikon sulkeutuneisuustutkimuksesta käy ilmi, että alle 500 metrin rantajaksojen osuus vapaista rannoista osoittaa, että alue on rantarakentamisen hajanaisuuden takia pirstoutunut. Tutkimusalueen yli 500 metrin mittaisten vapaiden rantajaksojen osuus kaikista vapaista rannoista oli vain 21 %, josta yli 1000 metrin mittaisia rantajaksoja oli vain 6 %. Tämän kuuden prosentin osuuden muodostivat käytännössä kokonaan Hirvensalon Friskalanlahden rantajakso sekä Kakskerranjärven Käärmesaaren ranta-alue. 10
11 Kaupungin tai yhteisön omistamien yli sadan metrin mittaisten vapaiden ranta-alueiden lukumäärän saarikohtainen jakauma KPL Hirvensalo Satava Kakskerta Kakskerranjärvi Kuva 2. Kaupungin tai yhteisön omistamien yli sadan metrin mittaisten vapaiden ranta-alueiden lukumäärän saarikohtainen jakauma. 11
12 Kuva 3. Tutkimusalueella sijaitsevat yli 100 metriä pitkät vapaat ranta-alueet. Eri pituisten kaupungin tai yhteisön omistamien vapaiden ranta-alueiden prosenttiosuudet tutkimusalueella 6% 21% 15% 26% m m m m m 32% Kuva 4. Eri pituisten kaupungin tai yhteisön omistamien vapaiden ranta-alueiden prosenttiosuudet tutkimusalueella. 12
13 Kaupungin tai yhteisön omistamien yli sadan metrin mittaisten vapaiden ranta-alueiden saarikohtainen pituusjakauma 7 6 KPL Hirvensalo Satava Kakskerta Kakskerranjärvi Metriä Kuva 5. Kaupungin tai yhteisön omistamien yli sadan metrin mittaisten vapaiden ranta-alueiden lukumäärät saarikohtaisesti. Kaupungin omistamat vapaat rantajaksot saarikohtaisesti Kpl Hirvensalo Satava Kakskerta Kakskerranjärvi Metriä Kuva 6. Turun kaupungin omistamien vapaiden rantajaksojen lukumäärät saarikohtaisesti. Lopuksi tarkasteltiin, omistussuhteista riippumatta, kaikkia vapaita rantajaksoja. Jos tarkasteluun otetaan mukaan kaikki alle sadan metrin mittaiset tutkimusalueella sijaitsevat vapaat ranta-alueet, niin 4rantajaksojen yhteispituudeksi saadaan metriä. Täten tutkimusalueen vapaiden rantojen koko 13
14 naismääräksi saadaan noin 21 % ja sulkeutuneisuusasteeksi vastaavasti 79 %. Kun tätä lukua verrataan yli sadan metrin mittaisten rantajaksojen yhteispituuteen metriä havaitaan, että nämä alle 100 metrin pituiset rantajakso ovat noin 3 % koko vapaan rannan määrästä. Yli sadan metrin pituisten vapaiden rantajaksojen omistussuhteet Kpl Hirvensalo Satava Kakskerta Kakskerranjärvi 2 0 Kaupunki Yksityinen Yhteisö Useita omistajia Omistaja Kuva 7. Yli sadan metrin pituisten vapaiden rantajaksojen omistussuhteet tutkimusalueella. Verrattaessa tätä yhteispituutta kaupungin ja yhteisöjen ainakin osittain omistamien vastaavaan lukuun, metriin, havaitaan, että yksityisomistuksessa olevat rannat lisäävät vapaiden rantajaksojen yhteispituutta 28 %. Näin ollen yksityisillä maanomistajilla on merkittävä rooli tulevaisuudessa, kun jäljellä olevien vapaiden rantajaksojen maankäytöstä tehdään päätöksiä. 14
15 5.2 Hirvensalo Kuva 8. Kaupungin ja yhteisöjen omistamat yli 100 metrin pituiset vapaat rantajaksot Hirvensalossa. Alueen sijainti ja yleispiirteet Hirvensalon saari sijaitsee Turun kaupungin keskusta-alueen eteläpuolella ja sen yhdistää kaupunkialueeseen Hirvensalon silta. Hirvensalon erottaa mantereesta pohjoispuolella Linnanaukko ja itäpuolelta Hirvensalo rajautuu Pitkäsalmeen. Kaakkoispuoleltaan Hirvensalo rajautuu vesialueisiin, jotka erottavat sen Iso-Vihtilän ja Kulhon saarista. Etelässä Haarlansalmi erottaa Hirvensalon Satavan saaresta ja lounaassa Hirvensalo rajautuu Airistoon. Lännessä ja koillisessa Hirvensalo rajautuu Pukinsalmeen, joka erottaa sen Ruissalosta sekä Isosta - että Pikku-Pukista. Saaren pinta-ala on noin 2000 hehtaaria, ja sen korkein kohta kohoaa noin 50 metriä merenpinnan yläpuolelle. Hirvensalon keskiosia kohti työntyy neljä suurempaa lahtea, jotka tekevät rantaviivasta paikoitellen rikkonaisen ja usein näillä alueilla laajasti ruovikoituneen täten häivyttäen terävälinjaisen maan ja veden rajan (Salminen 2004). Hirvensalo ei ole pelkästään lahtien määrittämä, sillä monin paikoin rantaa luonnehtivat myös massiiviset kalliomuodostelmat. Keskellä Hirvensaloa sijaitsee pieni Illoistenjärvi, joka maankohoamisen myötä on umpeutumassa. Hirvensalo on Turun saarista suurin ja siellä asuu myös selvästi eniten väestöä. Vuoden 2004 lopussa Hirvensalossa asui 6547 henkeä, kun samaan aikaan Satavan asukasluku oli 764 ja Kakskerran 633 (Turun kaupungin tilastollinen vuosikirja 2004). Suurin osa Hirvensalon ranta-alueista on jo rakennettua aluetta, kuten asukasluvustakin voi päätellä. Huolimatta laajasta rakennuskannasta, Hirvensalossa oli kuitenkin enemmän vapaan rannan alueita kuin muilla saarilla. Luonnollisesti saaren otollisimmat ranta-alueet on jo miltei kokonaan otettu käyttöön, mutta saarella on edelleen useita virkistyskäytön ja luonnonarvojen kannalta merkittäviä vapaita ranta-alueita. 15
16 5.2.1 Sulkeutuneisuusanalyysin tulokset ja aluekuvaukset Hirvensalossa Kun verrataan tämän tutkimuksen tuloksia Hirvensalon osalta vuoden 1978 ekologisen maisemaselvityksen tuloksiin, niin voidaan havaita, että 27 vuodessa on uusia rakennuksia noussut Hirvensalon rannoille yllättävän vähän. Ekologisen maisemaselvityksen ja tämän tutkimuksen tarkastelumenetelmät ovat tosin olleet melko erilaisia, mutta jo pelkällä peruskarttavertailulla voidaan nähdä ettei rakennettuja rantoja ole tullut juurikaan lisää. Tällä ajanjaksolla Hirvensalosta on hävinnyt ainoastaan yksi yli kilometrin mittainen vapaan rannan alue, nimittäin Moikoisten eteläosista Vaahemäen ja Sorttamäen kautta Kiviniemeen ulottunut yhtenäinen ranta-alue. Suurin osa Hirvensalon ranta-alueisiin vaikuttaneesta rakentamisesta tapahtui jo luvuilla. (Laine 2004) Hirvensalon rantaviivan pituus oli seudullista rantaviivaa käyttäen 33,7 kilometriä, ja kun tähän lisätään Illoistenjärven rantaviivan pituus saadaan kokonaispituudeksi noin 35 kilometriä. Näistä lukemista tulee selvästi ilmi Hirvensalon rantaviivan rikkonaisuus, verrattuna sen eteläisiin naapurisaariin. Vapaista rannoista yli sadan metrin pituisia jaksoja on yhteensä 8892 metriä, joka vastaa 25% osuutta Hirvensalon kaikista rannoista. Näitä vapaan rannan jaksoja oli yhteensä 25 kappaletta, joista kaupungin ainakin osittain omistamia on 17. Lisäksi Hirvensalossa sijaitsee yksi yhteisön omistama yli sadan metrin mittainen vapaa ranta. Tutkimuksen kannalta merkittävimpien eli kaupungin sekä yhteisöjen ainakin osittain omistamien rantajaksojen yhteispituus Hirvensalossa oli 6871,5 metriä ja näitä alueita oli yhteensä 18 kappaletta. Prosentuaalisesti näitä alueita oli 20 % Hirvensalon kokonaisrantaviivan pituudesta. Kuten edellä käy jo ilmi Hirvensalossa sijaitsee tutkituista alueista selkeästi eniten vapaita rantaalueita. Nämä rantajaksot jakautuvat pituudeltaan siten, että eniten yhteisön tai kaupungin ainakin osittain omistamia vapaita rantajaksoja on kahdessa lyhyimmässä luokassa, joissa molemmissa on kuusi rantajaksoa. Myös kahdessa seuraavassa luokassa Hirvensalo on kohtalaisen hyvin edustettuna, sillä m luokassa on kaksi ja m luokassa kolme saarella sijaitsevaa rantajaksoa. Pisimmässä eli yli 1000 metrin luokassa Hirvensalolla on yksi rantajakso, joka on samalla myös koko tutkimusalueen pisin rantajakso. Tällä Friskalanlahden suojelualueen vapaalla rantajaksolla on pituutta yhteensä noin 1660 metriä. Yhteenvetona voidaankin sanoa, että Hirvensalon ranta-alueet ovat tutkituista alueista selkeästi vähiten pirstoutuneita, vaikkakin myös Hirvensalon tapauksessa suurin osa virkistyskäytön kannalta otollisista rantajaksoista ovat jo sulkeutuneet. Jos mukaan lasketaan yksityisten omistamat vapaan rannanjaksot, saadaan kahteen lyhyimpään luokkaan lisäystä kahden rantajakson verran. Myös kaksi seuraavaa luokkaa saavat kumpainenkin lisäystä, sillä m luokka saa kaksi rantajaksoa lisää ja m luokka yhden rantajakson. Pisimpään yli 1000 metrin luokkaan ei tule muutoksia. Merkittävin näistä yksityisomistuksessa olevista rantajaksoista on Vienanlinnan ranta Häppilässä, jolla on pituutta 596 metriä. Yksityiset vapaat rantaalueet mukaan luettuna Hirvensalossa olisi noin viisi prosenttia enemmän vapaata rantaa. Hirvensalon sulkeutuneisuusanalyysin tuloksia tarkasteltaessa on otettava huomioon, että monet pisimmistä vapaan rannanjaksoista muodostuvat lähes kokonaan ruovikon valtaamista merenlahdista. Näitä alueita ovat Friskalanlahden suojelualueen lisäksi Haarlanlahti, Särkilahti sekä Lauttarannan alue. Friskalanlahtea lukuun ottamatta näiden ranta-alueiden ottaminen virkistyskäytön piiriin on vaikeaa, mutta luonnonympäristöinä näillä alueilla on merkityksensä. Maanomistusta tarkasteltaessa voidaan havaita, että Hirvensalossa kaupunki omistaa selvästi enemmän ranta-alueita verrattuna muihin tutkimusalueisiin. Itse asiassa kaupunki ja yhteisöt omistavat ainakin osittain yli puolet Hirvensalon vapaista ranta-alueista. Hirvensalossa vyöhykeanalyysin tuloksia täytyi muokata useasta kohdasta, sillä sulkeutumista aiheuttavia satamarakenteita ei huomioitu alkuperäisessä analyysissä. Useita vapaana näyttäytyviä rantajaksoja täytyi poistaa tuloksista kokonaan ja tämän lisäksi Vaahemäen sekä Kiviniemen rantajaksojen analyysituloksia piti muokata manuaalisesti, jotta rantajaksot kuvautuivat oikein. 16
17 Hirvensalon yli sadan metrin mittaisten vapaiden rantajaksojen omistussuhteet 24% 4% 44% 28% Kaupunki Yksityinen Yhteisö Useita omistajia Kuva 9. Hirvensalon yli sadan metrin mittaisten vapaiden rantajaksojen omistussuhteet. 17
18 5.2.2 Moikoinen Kuva 10. Näkymä Saapaskallion laelta Vräkinniityn suuntaan. Kohteen nimi: Saapaskallion puisto, Vräkinniitty ja Moikoisten uimaranta Vapaan rannan pituus: 150 m Saapaskallion kohdalla, 170 m Vräkinniityn ja Moikoisten uimarannan kohdalla Aluekuvaus: Tämä vapaan rannan alue muodostuu kahdesta osasta, joita erottaa 45 metrin pituinen rakennetun alueen vyöhyke. Alueet kattavat rantaviivan Saapaskalliolta Moikoisten uimarannalle. Saapaskallion alue rajautuu pohjois- ja länsipuoleltaan asuinalueeseen sekä etelässä Vräkinniittyyn. Alue ei ole järin houkutteleva virkistyskäytön kannalta, sillä se muodostuu suurimmaksi osaksi karusta ja jyrkästi nousevasta avokalliosta. Kallio jatkuu monin paikoin jyrkkänä seinämänä suoraan mereen ja hankaloittaa siten liikkumista. Kasvillisuus on keskittynyt alueella kallionmurroksiin sekä avokalliolaikkuihin, joissa kasvaa lähinnä ruohovartisia kasveja sekä muutamia suurempia puita. Alueen vallitsevia puulajeja ovat mänty, pihlaja, koivu sekä kataja. Saapaskalliolta avautuvat tosin komeat näköalat Pitkäsalmelle sekä Uittamon asuinalueelle. Kalliolta laskeuduttaessa kohti Vräkinniittyä kasvillisuus muuttuu vehreämmäksi tuoreeksi kuusivaltaiseksi kankaaksi, kunnes tasamaalla se muuttuu niittykasvillisuudeksi. Heti kallion alapuolella on pieni venevalkama, joka on yksityiskäytössä. Vräkinniityn halki kulkee hyvin hoidettu pieni kevyenliikenteen väylä, jota pitkin pääsee Moikoisten uimarannalle. Ranta-alue on Vräkinniityn kohdalta ruovikon peittämää lukuun ottamatta venevalkaman ja uimarannan edustaa, jotka on niitetty. Uimaranta on hyväkuntoinen pieni hiekkaranta, jonne ei ole rakennettu palvelurakenteita. Rannalle on myös mahdollista rantautua kanootilla tai muulla pienemmällä veneellä. Uimarannan alue rajautuu eteläpuoleltaan pientaloalueeseen. 18
19 Tarkastelussa ollut alue on selkeästi alueen asukkaiden ahkerassa virkistyskäytössä, sillä esimerkiksi Saapaskalliolla risteilee useita polkuja. Alue on yleisilmeeltään siisti ja hyväkuntoinen. Maanomistus: Turun kaupunki Yleiskaava: Saapaskallio V, Vräkinniitty AP ja V, Moikoisten uimaranta VV Asemakaava: Saapaskallio VP, Vräkinniitty P, Moikoisten uimaranta UV Saavutettavuus: Pyörällä ja kävellen erinomainen, linja-autollakin hyvä. Erityisesti Vräkinniitylle ja Moikoisten uimarannalle pääsee helposti hyväkuntoista tietä pitkin. Henkilöautolla saavuttaessa ongelmaksi muodostuu pysäköintipaikkojen puute. Saapaskalliolle nouseminen Vräkinniityn kautta on melko työlästä, mutta helpompi reitti Saapaskallion puolelta tultaessa on polku, joka kulkee miltei omakotitalojen pihapiirissä eikä siten ole kovin suositeltava. Ehdotukset: Moikoisissa ranta-alueet ovat jo suurelta osin sulkeutuneita ja siksi tarkastellun alueen virkistyskäyttöön tulisikin kiinnittää erityisesti huomiota. Alueen Vräkinniityn ja uimarannan puoli on hyväkuntoinen ja toimiva nykyisenlaisenakin. Mahdollisia hoitotoimenpiteitä voisivat kuitenkin olla Vräkinniittyä halkovan ojan sekä niittyjen siistiminen tai vaihtoehtoisesti laidunnus. Jos Saapaskalliolle nousemista helpotettaisiin, niin alue voisi toimia näköalapaikkana sekä merelle että Uittamon suuntaan Vaahemäki-Sorttamäki Kuva 11. Vaahemäen jalopuumetsää rannan tuntumassa. 19
20 Kohteen nimi: Vaahemäki, Sorttamäen uimaranta Vapaan rannan pituus: 560 m (venevalkaman rantaviiva mukaan lukien 670 m) Aluekuvaus: Vaahemäen ja Sorttamäen vapaan rannan alue alkaa periaatteessa Pitkäsalmen venevalkamalta, mutta käytännössä ranta on jo venevalkaman kohdalta selkeästi käytössä ja siten sulkeutunut. Alueen läpi kulkee hyväkuntoinen päällystetty kevyenliikenteen väylä, joka yhdistää Pitkäsalmenkadun ja Seiskarinkadun toisiinsa. Venevalkaman vieressä kasvaa tiheä metsäsaareke, jossa kulkeminen on hankalaa. Uimarantaa kohti siirryttäessä tulee vastaan seuraava metsäsaareke, jota luonnehtivat selkeästi lehtomaiset lajit, kuten tammi ja tuomi. Tämä metsä onkin osa Vaahemäen jalopuumetsää ja on selvästi helppokulkuisempi kuin venevalkaman viereinen metsikkö. Metsä on selvästi asukkaiden oma-aloitteisessa virkistyskäytössä, sillä metsässä risteilee useampikin polku. Tätä ranta-aluetta luonnehtii koko matkalta rantakoivikko sekä laaja-alainen ruovikko. Sorttamäen uimarantaa kohti siirryttäessä rantametsä muuttuu koivuvaltaiseksi ja tiheämmäksi. Itse uimaranta on hyvässä kunnossa ja asukkaiden vilkkaassa käytössä. Rannalle on sijoitettu muutamia rakenteita: pukukoppi, lastenkiipeilyteline ja lentopalloverkko. Uimarannalle on myös mahdollista rantautua kanootilla tai muulla pienellä veneellä. Uimaranta rajautuu etelänpuolella Moikoisten toiminta- ja palvelukeskukseen sekä pohjoispuolella korkeaan järviruokokasvustoon. Maanomistus: Turun kaupunki Yleiskaava: Vaahemäki V-ve, Sorttamäki VV Asemakaava: Vaahemäen pelto P, Vaahemäki VL/S, Sorttamäen puisto VL Saavutettavuus: Kävellen ja pyörällä alueelle on helppo tulla Honkaistentietä ja Pitkäsalmenkatua pitkin tai vaihtoehtoisesti etelän kautta Seiskarinkatua pitkin. Myös linja-autolla pääsee melko lähelle ranta-aluetta. Henkilöautolla kulku on ongelmallista, sillä yleisiä pysäköintipaikkoja ei ole alueella lainkaan. Ehdotukset: Vaahemäen suojelualueelta alkavaa polkua voitaisiin jatkaa rantaa myötäillen aina uimarannalle asti. Näin yhä useampi asukas saattaisi löytää polulle. Myös Pitkäsalmen venevalkaman lähistöllä sijaitseva metsäsaareke voitaisiin liittää polkuverkostoon ja samalla hieman harventaa alueen puustoa, joka on tällä hetkellä liian tiheä virkistyskäyttöä ajatellen. Henkilöautolla liikkuville tulisi varata edes muutama pysäköintipaikka, ja nämä voitaisiin sijoittaa Pitkäsalmen venevalkaman pysäköintipaikan yhteyteen. 20